Fabrizio Mori

Fabrizio Mori (s. 28. kesäkuuta 1969 Livorno) on entinen italialainen 400 metrin aitajuoksija, lajin maailmanmestari.

Mori sijoittui Atlantan olympialaisissa 1996 kuudenneksi ajalla 48,41. Ateenan MM-kilpailuissa 1997 hän oli neljäs juostuaan ajan 48,05, jolla jäi pronssimitalista 0,17 sekunnin päähän . Hän kuului myös Italian 4 × 400 metrin viestijoukkueeseen, joka sijoittui kahdeksanneksi . Budapestin EM-kilpailuissa 1998 hän saavutti aitajuoksussa pronssia ajalla 48,71 .

Mori voitti 400 metrin aitajuoksun maailmanmestaruuden Sevillassa 1999. Hänen voittoaikansa oli 47,72 ja hän kukisti hopeamitalisti Stéphane Diaganan 0,4 sekunnilla. Sydneyn olympialaisissa hän sijoittui seitsemänneksi. Edmontonin MM-kilpailuissa 2001 Mori sijoittui toiseksi ennätyksellään 47,54. Hän hävisi kilpailun voittaneelle Felix Sánchezille viisi sadasosasekuntia. Münchenin EM-kilpailuissa 2002 hän oli neljäs.

Mori voitti kolme kertaa 400 metrin aitajuoksun Euroopan cupissa. Hän paransi matkan Italian ennätystä yhteensä viisi kertaa. Hän on pituudeltaan 175 cm ja painoi aktiivivuosinaan 68 kg.

Lähteet

Viitteet 

Italialaiset 400 metrin aitajuoksijat
Vuonna 1969 syntyneet
Elävät henkilöt